HB Performance

Hayes Brake er et amerikansk selskap etablert i 1984, basert i Milwaukee, Wisconsin, som utvikler og produserer skivebremser for blant annet tråsykler, motorsykler og andre kjøretøy.

Historikk
Selskapet ble etablert i 1984 av H&H Products Division av Kelsey-Hayes Company, som igjen ble etablert av H&H Products Company Inc i 1947. 

På den 23. oktober 1970 satte the Blue Flame, et landbasert hastighetskjøretøy utstyrt med H&H skivebremser, hastighetsrekord på 1013 km/t. Under en tidlig test hadde bremseskjermen sviktet, og skivebremsen fra H&H klarte likevel å stoppe bilen trygt fra en hastighet på over 850 km/t. I 1971 ble de første skivebremsene levert til Harley-Davidson for deres 1972 FLH modell. andre store markeder opp gjennom årene har vært snøscootere, deriblant til Polaris.

I 1992 begynte selskapet utvikling av skivebremser for terrengsykler. Det første produktet ble lansert året etter, og fra 1998 ble det levert som originalutstyr på blant annet sykler fra Trek. I 2005 overtok Hayes Bicycle Group produsenten Sun Ringle, som lager nav, felger, hjul og komponenter for sykler. I 2006 overtok de WheelSmith Fabrications, Inc, en produsent av eiker, og demperprodusenten Answer/Manitou, som til da var deres største oppkjøp i sykkelbransjen.

Leverandør av skivebremser
Hayes Brake er underleverandør av skivebremser til selskaper som John Deere, JCB, Caterpillar, Textron, Ariens, E-Z Go, Tennant, Volvo, Trek, Schwinn og Giant Manufacturing.

Merkenavn

Hayes
Sun Ringle
Wheelsmith
Answer/Manitou

Eksterne lenker

 
 Skivebremser for sykkel

Sportsutstyrprodusenter fra USA
Sykkelutstyrsprodusenter
Etableringer i 1984
Milwaukee